
Tematický program prednášok a seminárov

MEDZINÁRODNÉ PRACOVNÉ PRÁVO

2. a 3. ročník bakalárskeho štúdia, denné štúdium, zimný semester

1. 18. september 2026
Úvod do štúdia, základné zásady a ťažiskové oblasti PP a PSZ v EÚ. Všeobecné otázky.
Pojem a predmet PP a PSZ v EÚ. Systematizácia práva Európskej únie (EÚ), základné dokumenty EÚ v sociálnej oblasti, úloha judikatúry v práve EÚ. Základné ľudské práva a slobody v EÚ, vývoj sociálnej politiky v EÚ, orgány v oblasti sociálnej politiky, vzťah vnútroštátneho a úniového práva, individuálne a kolektívne PP v EÚ. 
Semináre: 15. 09. 2026 – REKTORSKÉ VOĽNO, 17. september 2026 -  úvodný seminár, oboznámenie s podmienkami hodnotenia
2. 25. september 2026
Zásada rovnakého zaobchádzania. Všeobecná charakteristika a vymedzenie zásady rovnakého zaobchádzania a zákazu diskriminácie v práve EÚ. Základné formy a dôvody diskriminácie, právny rámec ochrany pred diskrimináciou a úloha judikatúry Súdneho dvora EÚ. Uplatňovanie zásady rovnakého zaobchádzania v pracovnoprávnych vzťahoch a v oblasti sociálnej bezpečnosti, vrátane rovnakého zaobchádzania mužov a žien, ochrany dôstojnosti v pracovnoprávnych vzťahoch a zákazu diskriminácie z jednotlivých dôvodov.
Semináre: 22. 09. 2026 - úvodný seminár, oboznámenie s podmienkami hodnotenia + 1. téma, 24. september 2026 – 1. téma
3. 2. október 2026
Zásada rovnakého odmeňovania. Všeobecná charakteristika a právny rámec zásady rovnakého odmeňovania v práve EÚ. Rovnaká odmena za rovnakú prácu alebo prácu rovnakej hodnoty, zákaz diskriminácie v odmeňovaní a kritériá posudzovania rovnakej hodnoty práce. Úloha judikatúry Súdneho dvora EÚ pri formovaní a uplatňovaní zásady rovnakého odmeňovania. Aktuálne otázky transparentnosti odmeňovania a mechanizmy ochrany a presadzovania práva na rovnakú odmenu.
Semináre: 29. 09. 2026 a 1. 10. 2026 – 2. téma

4. 9. október 2026
Zákaz diskriminácie pri využití AI. Vymedzenie pojmu diskriminácia v kontexte automatizovaného rozhodovania, riziká algoritmickej zaujatosti, právny rámec EÚ a medzinárodné dokumenty upravujúce nediskrimináciu pri používaní AI v pracovnoprávnych vzťahoch. Povinnosti zamestnávateľov pri zavádzaní AI systémov, opatrenia na zabezpečenie transparentnosti a rovnakého zaobchádzania.
Semináre: 6. 10. 2026 a 8. 10. 2026 – 3. téma

5. 16. október 2026
Pracovný pomer a agentúrne zamestnávanie. Pracovný pomer na určitú dobu, pracovný pomer na kratší pracovný čas. Transparentné a predvídateľné pracovné podmienky, informačné povinnosti zamestnávateľa a minimálne požiadavky na predvídateľnosť práce. Agentúrne zamestnávanie, dočasné pridelenie zamestnancov a hromadné prepúšťanie.
Semináre: 13. 10. 2026 a 15. 10. 2026 – 4. téma

6. 23. október 2026
Osobitné kategórie zamestnancov. Platformová práca. Pracovné podmienky žien a matiek, rodičovská dovolenka, pracovné podmienky detí a mladistvých. Bezpečnosť a ochrana zdravia pri práci. Ochrana práce a zdravia, technická a zdravotná ochrana zamestnancov.
Semináre: 20. 10. 2026 a 22. 10. 2026 – 5. téma

7. 30. október 2026
Voľný pohyb zamestnancov. Právne základy, osobný rozsah a obsah práva na voľný pohyb zamestnancov. Zákaz diskriminácie na základe štátnej príslušnosti, prístup k zamestnaniu a rovnaké zaobchádzanie. Výnimky z práva na voľný pohyb. Súvislosti s koordináciou systémov sociálneho zabezpečenia pri pohybe osôb medzi členskými štátmi.

Seminár: 27. 10. 2026 a 29. 10. 2026 – priebežné hodnotenie – téma 1. – 5.
8. 6. november 2026
Prevod podniku. Zabezpečenie nárokov zamestnancov pri prechode podniku alebo jeho časti, mzdové nároky zamestnancov a platobná neschopnosť zamestnávateľa.
Semináre: 3. 11. 2026 a 5. 11. 2026 – 6. a 7. téma

9. 13. november 2026
Kolektívne pracovné právo. Všeobecná charakteristika, európska zamestnanecká rada, zamestnanecké rady pri zlučovaní podnikov, Smernica č. 2001/86/ES doplňujúca štatút európskej akciovej spoločnosti so zreteľom na účasť zamestnancov, sociálny dialóg, európske kolektívne zmluvy, účasť zamestnancov na rozhodovaní podniku.
Semináre: 10. 11. 2026 a 12. 11. 2026 – 8. téma

10. 20. november 2026
Sociálne zabezpečenie. Všeobecné otázky, koordinácia právnych úprav, osobný rozsah koordinácie právnych úprav sociálneho zabezpečenia, vecný rozsah koordinácie právnych úprav sociálneho zabezpečenia, sociálna ochrana zamestnancov.
Semináre: 17. 11. 2026 – REKTORSKÉ VOĽNO a 19. 11. 2026 – 9. téma

11. 27. november 2026
Pracovné právo Rady Európy. Európsky dohovor o ochrane ľudských práv a základných slobôd, Európska sociálna charta, Revidovaná Európska sociálna charta.

Semináre: 24. 11. 2026 – 9. téma a 10. téma, 26. 11. 2026 – 10. téma

12. 4. december 2026
Budúcnosť medzinárodného a európskeho sociálneho práva. Trendy a perspektívy vývoja sociálnej politiky a pracovného práva v medzinárodnom a európskom kontexte. Vplyv digitalizácie, automatizácie a nových foriem práce na sociálne práva a ochranu zamestnancov. Možné zmeny v legislatíve EÚ a medzinárodných dohovoroch, reakcie na klimatické zmeny a demografický vývoj. Posilňovanie úlohy medzinárodných organizácií (MOP, Rada Európy, OSN) pri formovaní štandardov sociálnej ochrany. Výzvy pre koordináciu sociálneho zabezpečenia a zabezpečenie rovnakého prístupu k právam v meniacom sa globálnom prostredí.
Seminár: 1. 12. 2026 a 3. 12. 2026 – priebežné hodnotenie téma 6. – 10. 
13. 11. december 2026 - predtermínový týždeň
Aktuálne otázky medzinárodného a európskeho sociálneho práva. Diskusia k vybraným súčasným problémom a výzvam v oblasti medzinárodného a európskeho pracovného a sociálneho práva. Analýza najnovšej judikatúry Súdneho dvora EÚ, Európskeho súdu pre ľudské práva a vnútroštátnych súdov. Hodnotenie dopadov legislatívnych zmien a politických iniciatív EÚ na pracovné podmienky, sociálne zabezpečenie a zásadu rovnakého zaobchádzania. Priestor pre študentské prezentácie, reflexiu a spätnú väzbu k priebehu semestra.
Seminár: 8. 12. 2026 a 10. 12. 2026 – opravný test (SPOJENÝ TERMÍN PRE VŠETKY SKUPINY)
V Košiciach, september 2026
      doc. JUDr. Marcel Dolobáč, PhD., univ. prof.
       vedúci katedry

